|  |  |  |  |  |
| --- | --- | --- | --- | --- |
|  | Μαρούσι, 26.05.2020  Υ.Σ. 142  **ΠΡΟΣ: Πίνακα Αποδεκτών**  **Κοιν.: κ. Κενεβέζο Κυριάκο,**   |  |  |  | | --- | --- | --- | | |  |  | | --- | --- | | |  | | --- | | **Πρέσβη της Κυπριακής Δημοκρατίας στην Ελλάδα** | | | |



**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

-----

**ΓΡΑΦΕΙΟ ΥΦΥΠΟΥΡΓΟΥ Β.ΔΙΓΑΛΑΚΗ**

**Αρμοδίου για Θέματα Ανώτατης Εκπαίδευσης**

-----

Ταχ. Δ/νση : Α. Παπανδρέου 37,151 80, ΜΑΡΟΥΣΙ

Τηλέφωνο : 210-344 3534, 3537, 3539

FAX : 210-344 3027

E-mail : depminoffice@minedu.gov.gr

**Θέμα: Παροχή διευκρινίσεων σχετικά με τη διαδικασία συνέχισης των σπουδών των αλλογενών φοιτητών των Ανώτατων Εκπαιδευτικών Ιδρυμάτων μετά την είσοδό τους στην ημεδαπή.**

Με το άρθρο έκτο της με αριθμ. 60720/Ζ1/21.5.2020 Κοινής Υπουργικής Απόφασης (Β΄1971) ορίστηκε ότι: «*Σε περιπτώσεις αλλογενών/αλλοδαπών φοιτητών εκτός Ε.Ε. και αλλογενών/αλλοδαπών φοιτητών εντός Ε.Ε. συμπεριλαμβανομένων των Κυπρίων φοιτητών, σχετικά με τα οριζόμενα στα ανωτέρω άρθρα ως προς τη συμμετοχή τους στις κλινικές και εργαστηριακές ασκήσεις, καθώς και στις εξετάσεις, εφαρμόζονται οι ρυθμίσεις των ισχυουσών Κοινών Υπουργικών Αποφάσεων για τη σύνδεση και την είσοδό τους στη χώρα, σύμφωνα με τις εκάστοτε παρεχόμενες οδηγίες της αρμόδιας Επιτροπής*.».

Έχοντας ως στόχο τη ρύθμιση του εν λόγω ζητήματος με ενιαίο τρόπο για τους αλλογενείς φοιτητές, προκειμένου να συνεχίσουν απρόσκοπτα τις σπουδές τους, η Εθνική Επιτροπή Προστασίας της Δημόσιας Υγείας έναντι του κορωνοϊού COVID-19 σύμφωνα με την από 20.5.2020 γνώμη της (56η συνεδρίαση), καθόρισε εκ νέου τα ειδικότερα μέτρα, τα οποία θα πρέπει να εφαρμόζονται κατά την είσοδο στην ημεδαπή των αλλογενών φοιτητών των Ανώτατων Εκπαιδευτικών Ιδρυμάτων (Α.Ε.Ι.).

Ειδικότερα, κατά την ως άνω συνεδρίαση αποφασίστηκε ότι οι αλλογενείς φοιτητές, και ιδίως οι φοιτητές που προέρχονται από την Κύπρο και την Ιορδανία, μετά την είσοδό τους στην ελληνική επικράτεια θα πρέπει: α) να παραμείνουν σε κατ’ οίκον περιορισμό για χρονικό διάστημα αποκλειστικά πέντε (5) ημερών και β) να υποβληθούν σε μοριακό έλεγχο μετά το πέρας των πέντε (5) ημερών. Με την είσοδό τους στη χώρα οι εν λόγω φοιτητές ενημερώνουν σχετικά το Τμήμα φοίτησής τους το οποίο εν συνεχεία ενημερώνει τον Αντιπρύτανη Ακαδημαϊκών Υποθέσεων και Φοιτητικής Μέριμνας του οικείου Α.Ε.Ι. Η διοίκηση του Α.Ε.Ι. προβαίνει σε συνεννόηση με τον Ε.Ο.Δ.Υ. έτσι ώστε μετά το πέρας της προθεσμίας των πέντε (5) ημερών κατ’ οίκον περιορισμού των αλλογενών φοιτητών, να διοργανωθεί συλλογή δειγμάτων από τους εν λόγω φοιτητές μέσω των Κινητών   
Μονάδων του Ε.Ο.Δ.Υ. σε τόπο και χρόνο οριζόμενο από το οικείο Α.Ε.Ι. Σε περίπτωση που τα αποτελέσματα του ελέγχου είναι αρνητικά, οι φοιτητές δύναται να συμμετάσχουν κανονικά στην εκπαιδευτική δραστηριότητα του Α.Ε.Ι., στο οποίο φοιτούν (κλινικές ή εργαστηριακές ασκήσεις και εξετάσεις). Σε αντίθετη περίπτωση, οι φοιτητές θα πρέπει να παραμείνουν σε κατ’ οίκον περιορισμό εφαρμόζοντας τα μέτρα που συστήνονται από τον Εθνικό Οργανισμό Δημόσιας Υγείας (Ε.Ο.Δ.Υ.) για όσο χρονικό διάστημα απαιτείται.

Τέλος, συστήνεται τα Α.Ε.Ι. να λάβουν κάθε πρόσφορο αναγκαίο μέσο προκειμένου να αναπληρωθούν οι κλινικές ή/και εργαστηριακές ασκήσεις για τους αλλογενείς φοιτητές, οι οποίοι δεν ήταν σε θέση να παρακολουθήσουν μέρος της εκπαιδευτικής διαδικασίας λόγω της υποχρεωτικής παραμονής τους σε κατ΄ οίκον περιορισμό.

**Ο ΥΦΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΒΑΣΙΛΕΙΟΣ ΔΙΓΑΛΑΚΗΣ**

\*Το παρόν αποτελεί ακριβές αντίγραφο του πρωτοτύπου που φυλάσσεται στο αρχείο της Υπηρεσίας μας

**Πίνακας Αποδεκτών**

**Πρυτάνεις/Προέδρους Δ.Ε.:**

1. **Εθνικού και Καποδιστριακού Πανεπιστήμιου Αθηνών**
2. **Εθνικού Μετσόβιου Πολυτεχνείου**
3. **Οικονομικού Πανεπιστήμιου Αθηνών**
4. **Γεωπονικού Πανεπιστημίου Αθηνών**
5. **Αριστοτελείου Πανεπιστήμιου Θεσσαλονίκης**
6. **Χαροκοπείου Πανεπιστήμιου**
7. **Παντείου Πανεπιστημίου**
8. **Πανεπιστημίου Πειραιώς**
9. **Πανεπιστημίου Μακεδονίας**
10. **Πανεπιστημίου Πατρών**
11. **Πανεπιστημίου Ιωαννίνων**
12. **Δημοκρίτειου Πανεπιστημίου Θράκης**
13. **Πανεπιστημίου Κρήτης**
14. **Πολυτεχνείου Κρήτης**
15. **Πανεπιστημίου Αιγαίου**
16. **Ιόνιο Πανεπιστημίου**
17. **Πανεπιστημίου Θεσσαλίας**
18. **Πανεπιστημίου Πελοποννήσου**
19. **Πανεπιστημίου Δυτικής Μακεδονίας**
20. **Διεθνούς Πανεπιστημίου της Ελλάδος**
21. **Πανεπιστημίου Δυτικής Αττικής**
22. **Ελληνικού Μεσογειακού Πανεπιστημίου**
23. **Ελληνικού Ανοικτού Πανεπιστημίου**
24. **Ανώτατης Σχολής Καλών Τεχνών**
25. **Ανώτατης Σχολής Παιδαγωγικής και Τεχνολογικής Εκπαίδευσης**

**Εσωτερική διανομή**

1. **Γραφείο κ. Υπουργού Παιδείας και Θρησκευμάτων**
2. **Γραφείο Γενικού Γραμματέα Ανώτατης Εκπαίδευσης**
3. **Γραφείο Γενικού Διευθυντή Ανώτατης Εκπαίδευσης**